|  |  |  |  |  |
| --- | --- | --- | --- | --- |
|  | | |  | Θεσ/νίκη: 7 Νοεμβρίου 2019 |
|  | | |  | Αρ. Πρωτ.: 122 |
|  | | |  |  |
| DIVIDER1 | | |  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ** ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ Κ. ΜΑΚ.ΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΘΕΣΣΑΛΟΝΙΚΗΣ **33ο** 12/θέσιο ΔΗΜΟΤΙΚΟ ΣΧΟΛΕΙΟ ΘΕΣΣΑΛΟΝΙΚΗΣ  **(Άσυλο του Παιδιού)** | | |  |  |
|  | | |  |  |
| Ταχ. Δ/νσηΤαχ. Κώδικας Πληροφορίες  Τηλέφωνο  Fax  Ηλ. Ταχ/μείο | :  :  :  :  :  : | Εγνατίας 129  54638  Ανδρέας Μαυρίδης  2310 472702  2310 475383  33dimthe@sch.gr | **ΠΡΟΣ:** | Την κα. Δ/ντρια της Δ/νσης Π.Ε.  Ανατολικής Θεσ/νίκης |
|  | | |
|  | | |  |  |
| **Θέμα: «Πρόσκληση εκδήλωσης ενδιαφέροντος ταξιδιωτικών γραφείων για την επίσκεψη μαθητών/τριών της Ε’ & ΣΤ΄ τάξης και συνοδών τους στη**  **Βουλή των Ελλήνων ».**  O Διευθυντής του **33ου Δημοτικού Σχολείου Θεσσαλονίκης – Άσυλο του Παιδιού** ζητά εκδήλωση ενδιαφέροντος από τα τουριστικά γραφεία για τη διοργάνωση της τριήμερης εκδρομής δύο τμημάτων της Ε΄ τάξης & δύο τμημάτων της ΣΤ΄ τάξης του Σχολείου μας στην **Αθήνα**.  Η εκδρομή θα πραγματοποιηθεί το διάστημα από **26-03-2019 έως και 28-03-2019** (δύο διανυκτερεύσεις) με αναμενόμενη συμμετοχή **70 περίπου μαθητών/τριών**, **70 γονέων/κηδεμόνων,** **4 συνοδών εκπαιδευτικών και ενός αρχηγού εκπαιδευτικού**.  Η μετάβαση από τη Θεσσαλονίκη προς την Αθήνα και η επιστροφή από Αθήνα προς Θεσσαλονίκη θα γίνει με λεωφορεία (αν υπάρχει πρόταση για τρένο θα εξεταστεί).   * Η επίσκεψη θα πραγματοποιηθεί σύμφωνα με ένα ενδεικτικό πρόγραμμα που μεταξύ άλλων περιλαμβάνει: Βουλή των Ελλήνων (προγραμματισμένη για τις 26.03.2019 στις 15:00΄ και 16:00΄), το νέο Μουσείο της Ακρόπολης, το βράχο της Ακρόπολης-Παρθενώνα, το Ωδείο Ηρώδη του Αττικού, το Αττικό πάρκο, το Ίδρυμα Σταύρος Νιάρχος, την Παλιά Βουλή, το Μουσείο Σχολικής Ζωής και Εκπαίδευσης, την οδό Ηρώδη Αττικού, την Πλατεία Συντάγματος, την Πλάκα -Μοναστηράκι (υπό μορφή περιπάτου). Κατά την επιστροφή την τελευταία ημέρα -αν υπάρχει χρόνος- στάση για φαγητό στη Χαλκίδα.   **Η προσφορά θα πρέπει να περιέχει απαραιτήτως και να εξασφαλίζει τα παρακάτω:**   * Υπεύθυνη δήλωση ότι το ταξιδιωτικό πρακτορείο διαθέτει το **ειδικό σήμα** λειτουργίας, το οποίο πρέπει να βρίσκεται σε ισχύ (κατάθεση με την προσφορά). * Υποχρεωτική Ασφάλιση (αστικής – επαγγελματικής) ευθύνης διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού εκπ/κού ή για τους συμμετέχοντες στην εκδρομή του συγκεκριμένου σχολείου. * Διασφάλιση ότι τα λεωφορεία με τα οποία θα πραγματοποιηθεί η εκδρομή πληρούν τις απαιτούμενες από το νόμο προδιαγραφές για τη μεταφορά μαθητών, είναι άριστης κατάστασης και θα είναι διαθέσιμα για τις μετακινήσεις των μαθητών/τριών, σύμφωνα με το επισυναπτόμενο πρόγραμμα. * Αναλυτικά το πρόγραμμα των μετακινήσεων και ξεναγήσεων για κάθε ημέρα. * Όνομα και κατηγορία καταλύματος με πρωινό, αριθμό δωματίων και κλινών, με τις παρεχόμενες υπηρεσίες.   Κατηγορία καταλύματος-περιοχή: Ξενοδοχείο **στο** **ιστορικό κέντρο** της Αθήνας (Μουσείο Ακρόπολης, Θησείο), **4 αστέρων** **και άνω**.  Η δε τοποθεσία του θα πρέπει να είναι :  α) ασφαλής από άποψη οδικής κυκλοφορίας (με επαρκείς σημάνσεις, σηματοδότες, διαβάσεις κλπ).  β) ασφαλής ως προς την εγγύτητα της με περιοχές πιθανού κινδύνου εγκληματικότητας, παραβατικότητας και τα λοιπά συναφή,  γ) ασφαλής ως προς την σωματική ασφάλεια και ακεραιότητα των μαθητριών και μαθητών (π.χ. εγγύτητα με φρεάτια, εγκαταλειμμένες οικοδομές κλπ).   * Υπηρεσίες καταλύματος:   α) Δίκλινα και κάποια τρίκλινα δωμάτια για τους μαθητές και τους γονείς τους και μονόκλινα δωμάτια για τους συνοδούς εκπαιδευτικούς.  β) Πρωινό.  **Λοιπές Υπηρεσίες:**   * Να υπάρχουν τέσσερις (4) επίσημοι ξεναγοί στο Βράχο και στο Μουσείο Ακρόπολης που θα ξεναγήσουν μαθητές/τριες και γονείς/κηδεμόνες. * Ξεναγοί κατά την επίσκεψή μας στην Παλιά Βουλή. * Πριν την εκκίνηση της εκδρομής θα δοθεί ατομική απόδειξη σε κάθε έναν συμμετέχοντα. Επίσης, θα δοθεί συγκεντρωτική απόδειξη στην οποία θα αναφέρεται το κόστος μεταφοράς. * Υποχρεωτικά ένας συνοδός του Τουριστικού Γραφείου σε κάθε λεωφορείο. * Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού Γραφείου και το ποσό που καθορίζει το Σχολείο θα πρέπει να είναι το 5λάσιο του συμφωνηθέντος ποσού). * Σε περίπτωση που δεν θα πραγματοποιηθεί η εκδρομή στις προβλεπόμενες ημερομηνίες λόγω ανώτερης βίας (εκλογές κ.λπ.), δε θα έχει καμία επιβάρυνση το Σχολείο και τα όλα τα χρήματα θα επιστραφούν στους δικαιούχους ή θα εξεταστεί η περίπτωση να πραγματοποιηθεί η εκδρομή σε άλλες ημερομηνίες. * Επιστροφή του ποσού συμμετοχής μαθητή στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του. * Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.   **Σύνταξη και υποβολή προσφορών:**  Οι προσφορές υποβάλλονται στο Σχολείο, σε κλειστό φάκελο και δεν πρέπει να έχουν ξύσματα, σβησίματα, προσθήκες ή διορθώσεις.  Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και μονογραμμένη από τον προσφέροντα.  Η προσφορά θα απορρίπτεται εάν σ’ αυτήν υπάρχουν ασάφειες κατά την κρίση του οργάνου αξιολόγησης των προσφορών.  Όσοι ενδιαφέρονται να λάβουν μέρος μπορούν να υποβάλλουν τις προσφορές τους προσωπικά ή με εκπρόσωπό τους στο Σχολείο μας.  **Ο διαγωνισμός δεν είναι μόνο μειοδοτικός**. Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την προκήρυξη) καθώς και η εμπειρία των τουριστικών γραφείων σε πολυήμερες σχολικές εκδρομές .  Τέλος η ασφαλής μεταφορά καθώς και η ποιοτικότερη παροχή υπηρεσιών διαμονής στο ξενοδοχείο, θα αποτελέσουν τα ουσιαστικότερα κριτήρια στην επιλογή της καλύτερης πρότασης από την επιτροπή αξιολόγησης που θα οριστεί με πράξη του Διευθυντή του Σχολείου.  Οι προσφορές θα πρέπει να κατατεθούν σε κλειστούς φακέλους μέχρι την  **Παρασκευή 22 Νοεμβρίου 2019** και ώρα **12:00΄ π.μ.** στο γραφείο του Δ/ντή του **33ου Δημοτικού Σχολείου Θεσσαλονίκης – Άσυλο του Παιδιού**  **Οι εκπρόθεσμες προσφορές δεν θα ληφθούν υπόψη.** | | | | |

Ο Διευθυντής

Ανδρέας Μαυρίδης